24/05/2019 | Administración LocalMunicipal
Mugardos
Convocatoria e Bases do proceso selectivo de elaboración dunha bolsa de traballo, para posible contratación laboral temporal, na categoría de conserxe de edificios municipais (escolas municipais e polideportivo), mediante concurso-oposición libre

Pola Resolución da Alcaldía núm.570/2019, de 20.05.2019, acordouse efectuar convocatoria do proceso selectivo de referencia e prestar aprobación ás bases para o proceso selectivo de “Elaboración dunha bolsa de traballo, para a posible contratación laboral temporal, na categoría de conserxe de edificios municipais (escolas municipais e polideportivo)”, mediante concurso-oposición libre, cuxo texto se transcribe de seguido: É obxecto da presente convocatoria a elaboración dunha bolsa de traballo para ás posibles contratacións laborais temporais do posto de traballo de conserxe de edificios municipais (escolas municipais e polideportivo) do CONCELLO DE MUGARDOS ó amparo do disposto no Texto Refundido do Estatuto dos traballadores -R. D. Lexislativo 2/2015, do 23 de outubro-, no R. D. 2720/1998, do 18 de decembro, na Lei 2/2015, de 29 de abril, do Emprego Público de Galicia. e demáis normativa de aplicación, e cuxas funcións serán as propias do posto de conserxe de edificios municipais. A praza ou posto de traballo que se convoca ten por obxeto a sustitución dos/as traballadores/as municipais con reserva de posto de traballo. A duración do contrato será o tempo necesario durante o que subsista a situación que motiva a contratación (baixa laboral do/a titular, vacacións, acumulación de tarefas, etc…), cesando automáticamente a relación laboral o día no que se produza a reincorporación do/a traballador/a sustituido/a, e/ou segundo se estableza en cada contrato de conformidade coas necesidades do Concello de Mugardos. A praza está dotada coas retribucións básicas correspondentes ao grupo laboral V da vixente Relación de Postos de Traballo do Concello de Mugardos, e as complementarias sinaladas no cadro de persoal e demais acordos e resolucións adoptados polos órganos corporativos. Para tomar parte neste proceso selectivo, os/as aspirantes deberán reuni-los seguintes requisitos: a) Ter a nacionalidade española ou dalgún dos Estados aos que se refire o artigo 52 da Lei 2/2015, de 29 de abril, do Emprego Público de Galicia. b) Ter cumpridos dezaseis anos de idade, e non exceder, no seu caso, da idade máxima de xubilación forzosa. c) Non ter enfermidade ou eiva física ou psíquica que impida o desempeño das funcións ou tarefas correspondentes. As persoas con minusvalidez deberán facelo constar na súa instancia, sinalando se precisan adaptación das probas. A condición de minusvalidez acreditarase por certificación da Consellería de Política Social. d) Non ter sido despedido mediante expediente disciplinario de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado de procedencia, nos mesmos termos, o acceso ao emprego público nos termos anteriores. e) Non estar afectado/a por ningún dos motivos de incompatibilidade recollidos na lexislación vixente sobre incompatibilidades do persoal ó servizo das administracións públicas. f) Non ter sido condenado/a mediante sentenza firme polos delitos contra a liberdade e indemnidade sexuais e trata de seres humanos con fins de explotación sexual, incluída a pornografía, con independencia da idade da vítima. Tódolos requisitos esixidos nesta Base deberánse cumprir polas persoas aspirantes na data en que remate o prazo de presentación de instancias, e mantelos e mantelos ata o momento de formalización do contrato. As solicitudes para tomar parte neste proceso selectivo faranse mediante instancia dirixida á señora Alcaldesa, en modelo que se facilitará por este Concello (no Rexistro Xeral da Corporación e na páxina web www.concellodemugardos. gal,) na que se fará constar que se reúnen todos e cada un dos requisitos establecidos na Base Segunda desta convocatoria. Os/as aspirantes con algunha capacidade diminuída terán que indicalo na solicitude, acompañada da correspondente documentación acreditativa da minusvalía. Así mesmo, terán que solicita-las posibles adaptacións de tempo e medios para a realización dos exercicios nos que esta adaptación sexa necesaria. As solicitudes presentaranse no citado Rexistro os días laborais, de 9:00 a 14:00 horas, durante o prazo de oito días naturais, que se iniciará o día seguinte ó da publicación do anuncio da convocatoria no “Boletín Oficial da Provincia da Coruña” (se o último día do prazo é inhábil, entenderase prorrogado ao primeiro día hábil seguinte). Tamén se poderán presentar na forma que determina o artigo 16.4 da Lei 39/2015, do Procedemento Administrativo Común das Administracións Publicas LPACAP); neste caso, os concursantes deberán comunicalo mediante telegrama ou telefax durante o mesmo prazo que o de presentación de instancias. Coa solicitude acompañarase xustificante acreditativo de ter ingresado na conta corrente ES98- 2080-0205-7331- 1000- 0032 ABANCA, a cantidade de 5 euros (Artigo 4. Cuota tributaria, epigrafe 5.5 Dereitos de examen. Ordenanza Fiscal núm.9 reguladora da taxa pola expedición de documentos administrativos) Estarán exentos do pago dos dereitos de exame as persoas con discapacidade igual ou superior ao 33% (para o que deberá presentar o certificado de minusvalía correspondente) e para aquelas que figuren como demandantes de emprego durante o prazo, ao menos, de un mes anterior á data da convocatoria das probas selectivas nas que solicite a súa participación (para o que deberá presentar a certificación xustificativa expedida polo Servizo Público de Emprego correspondente). Tamén se achegará á solicitude fotocopia simple do Documento Nacional de Identidade (ou Pasaporte, no seu caso) e relación dos méritos que aleguen, enumerados segundo a orde establecida na Base 6. B. desta convocatoria. Xunto coa dita relación achegaranse os documentos xustificativos dos méritos, en orixinal ou fotocopia compulsada. Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das Bases desta convocatoria, así como o consentimento do/a solicitante para o tratamento dos seus datos persoais coa finalidade de levar a cabo a selección. Así mesmo, os/as solicitantes prestan o seu consentimiento para que o seu número de documento identificativo ou o seu nome sexan comunicados mediante a súa exposición nos boletíns oficiais, nos taboleiros de anuncios e na páxina web do Concello para todo o relacionado co proceso selectivo.1.- Rematado o prazo de presentación de instancias, a Alcaldesa dictará resolución no prazo máximo de cinco días naturais declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal (www.concellodemugardos. gal). Os/as aspirantes excluídos/as, dispoñen dun prazo de oito días seguintes á publicación da antedita resolución, para presentar as reclamacións oportunas ou emendas de defectos, nos termos do art.68 da Lei 39/2015.2.- Posteriormente, a Alcaldesa declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución a Alcaldesa determinará o lugar, data e hora da celebración do primeiro exercicio, así como a composición do Órgano de selección. Así mesmo, e sempre que sexa posible, a citada resolución publicarase, a título informativo e complementario, na web municipal.3.- De non existir aspirantes excluídos/as, a Alcaldesa elevará a definitiva a listaxe provisional na mesma resolución de aprobación.5.1.-O tribunal cualificador do proceso selectivo designarase pola Alcaldía de conformidade co sinalado no artigo 59 da Lei 2/2015, de 29 de abril, do Emprego Público de Galicia, e a súa composición farase pública de acordo co establecido na base anterior. O persoal de elección ou de designación política, os/as funcionarios/as interinos/as e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse ésta en representación ou por conta de ninguén.5.2.-Tódolos/as membros do tribunal deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para o acceso á praza obxecto desta convocatoria, e tenderase á paridade entre muller e home.5.3.-O tribunal non se poderá constituír nin actuar sen a presenza, cando menos, da metade dos seus membros, titulares ou suplentes, indistintamente. En todo caso requírese a asistencia do/a presidente/a e do/a secretario/a ou os/as que legalmente os/as substitúan.5.4.-Os membros do tribunal deberanse de abster de intervir, comunicándoo á autoridade convocante, cando concorran as circunstancias previstas no artigo 23 da Lei 39/2015, ou estivesen preparando a aspirantes ás probas nos cinco anos anteriores á publicación da convocatoria. Os/as aspirantes poderán recusar ós membros do tribunal de acordo co previsto no artigo 24 da mencionada Lei 39/2015.5.5.-O tribunal resolverá tódalas dúbidas que xurdan na aplicación das presentes normas, así como nos casos non previstos polas mesmas. Tamén poderá dispor a incorporación aos seus traballos de asesores/as especialistas para as probas correspondentes dos exercicios que xulgue oportuno, limitándose os/as asesores/as a prestar a colaboración nas súas especialidades técnicas.5.6.-Para os efectos do percibo de indemnizacións en concepto de asistencias, o Tribunal entenderase encadrado na Categoría Terceira, segundo establece o Real decreto 462/2002, do 24 de maio. Na mesma Resolución pola que se aprobe a lista de persoas admitidas e excluídas e se faga pública a constitución do Tribunal Cualificador, sinalarase o lugar, data e hora para o inicio do proceso selectivo. Os/as aspirantes serán convocados para cada exercicio en único chamamento, excluíndose do proceso selectivo quen non compareza, non sendo os casos debidamente xustificados, libremente apreciados polo tribunal. Os/as aspirantes deben acreditar a súa personalidade coa exhibición do DNI ou pasaporte. Os exercicios celebraranse a porta pechada sen outra asistencia que a dos/as aspirantes, membros do Órgano de selección e os/as colaboradores/as designados por este. O Tribunal, polos medios que considere oportunos, velará polo mantemento do anonimato dos aspirantes na realización e corrección dos exercicios escritos. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “Q”, de conformidade co establecido na Resolución da Consellería de Facenda de 24 de xaneiro de 2019, pola que se publica o resultado do sorteo celebrado o 24.01.2019 (DOG 05.02.2019), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Entre o final dunha proba e o comezo da seguinte deberán transcorrer un mínimo de 48 horas e un máximo de 40 días. Os exercicios, tanto orais como escritos ou prácticos, realizaranse en lingua castelá ou galega, a criterio do/a aspirante. O proceso de selección farase mediante concurso-oposición libre e estará composto de dúas fases; a primeira, fase de oposición; e a segunda, fase de concurso. A) FASE DE OPOSICIÓN, que constará dun exercicio de carácter obrigatorio e eliminatorio, sendo os contidos e cualificacións os que de seguido se describen: Exercicio: De carácter obrigatorio e eliminatorio, consistirá na contestación por escrito, no tempo máximo dunha hora, dun cuestionario de cincuenta ( 50 ) preguntas con respostas alternativas sobre as materias obxeto do temario que figura como anexo desta convocatoria. Este exercicio é eliminatorio, e valorarase ata o máximo de 12,50 puntos, excluíndose a quen non acade o mínimo total de 6,25 puntos. Cada pregunta correcta puntuará 0,25 puntos e cada pregunta incorrecta restará 0,10 puntos, e non se contabilizarán as preguntas non contestadas. A efectos de corrección de posibles erros, concederase aos aspirantes un prazo de dous días hábiles, a partir do día seguinte ao de publicación no taboleiro de edictos e na páxina web municipal da plantilla de respostas, para que poidan formular alegacións, que serán resoltas polo Tribunal antes de levar a cabo a cualificación do exercicio. A publicación dos resultados obtidos no exercicio farase exclusivamente no Taboleiro de Anuncios da Casa do Concello e na páxina web municipal. A baremación de méritos farase unha vez rematada a fase de oposición, será non eliminatoria, e únicamente se fará a aqueles aspirantes que superaran a proba selectiva da fase de oposición. O máximo de puntos que se pode obter na fase de concurso non poderá ser superior a 5,00. O tribunal valorará os méritos alegados e xustificados documentalmente polos/as aspirantes conforme ao seguinte baremo: Baremo de méritos: para valorar a fase de concurso terase en conta o seguinte baremo: 1.- Experiencia profesional ou servizos prestados, ata un máximo de 3 puntos. -Por servizos prestados ao Concello de Mugardos no posto de traballo de conserxe de edificios municipais (escolas municipais ou polideportivo): 0,20 puntos por mes, ata un máximo de 3 puntos. -Por servizos prestados noutras administración públicas no posto de traballo de conserxe de edificios municipais: 0,10 puntos por mes, ata un máximo de 2 puntos.2.- Cursos de formación.- Pola realización de cursos de informática e de cursos relacionados co funcionamento, organización, procedemento administrativo e demais materias relacionadas coas competencias da administración local impartidos por unha administración ou entidade pública ou homologadas por elas, sindicatos ou fundación tripartita, ata un máximo total de 1,00 punto, baremados do seguinte modo: - Por cursos de 10 a 20 horas de duración: 0,10 puntos. - Por cursos de 21 a 40 horas de duración: 0,20 puntos. - Por cursos de 41 a 100 horas de duración: 0,30 puntos. - Por cursos de máis de 100 horas de duración: 0,50 puntos. Non se avaliarán cursos de duración inferior ás 10 horas.3.-Cursos de lingua galega, ata un máximo total de 1,00 punto, baremados do seguinte modo: - Celga 3 ou equivalente: 0,50 punto. - Celga 4 ou equivalente: 1 punto. Para esta fase, os/as aspirantes presentarán conxuntamente coa solicitude para tomar parte no proceso selectivo e a carta de pagamento acreditativa de ter aboado o importe dos dereitos de exame, unha relación dos méritos alegados. A devandita relación acompañarase dos documentos xustificativos dos mesmos, orixinais ou fotocopias compulsadas, pois non se tomarán en consideración nin serán valorados aqueles que non queden debidamente acreditados, en todos os seus extremos, dentro do prazo de presentación de instancias. A acreditación dos servizos prestados efectuarase mediante certificación expedida polo Secretario do Concello ou Entidade Pública onde se teñan prestado os servizos. A acreditación da realización dos cursos de galego farase mediante certificado expedido ou homologado pola Dirección Xeral de Política Lingüistica ou Consellería de Educación; a dos cursos de formación mediante orixinal ou fotocopia autenticada deles. No suposto de que a duración do curso se exprese en días, establécese unha equivalencia de 5 horas por cada día de curso. O total de puntuación na fase de concurso non superará en ningún caso o 40% do total da fase de oposición. A cualificación final obterase sumando a puntuación obtida na fase de concurso e na fase de oposición, non computándose a fase de concurso a todos aqueles aspirantes que non superen a fase de oposición. Establecida a puntuación final de cada aspirante, elaborarase a lista ou bolsa de traballo baseándose na súa puntuación e por orde decrecente formulando proposta de aprobación da lista ou bolsa de traballo á Alcaldesa, quen ditará Resolución aprobando a lista ou bolsa de traballo que entrará en vigor con carácter inmediato. Para o caso de empate na puntuación final, darase preferencia á puntuación obtida no exercicio da fase oposición; de persisti-lo empate, e pola seguinte orde, experiencia profesional, cursos de formación e cursos de lingua galega. De persistir o empate resolverase pola orde alfabética do primeiro apelido, comezando pola letra resultante do sorteo mencionado na cláusula 6ª. Os chamamentos faranse polo medio máis urxente que permita ter a constancia dá súa recepción. O chamamento poderase facer telefónicamente en supostos de urxencia, cando se trate da cobertura dun posto de traballo cuxa non cobertura puidese orixinar graves prexuízos no funcionamento e/ou prestación do servizo público. Para poder ser citado mediante o chamamento telefónico os/as interesados/as deberán optar a esta modalidade na súa solicitude de inclusión nas listas; a dita opción será irrenunciable polo/a interesado/a. Os chamamentos telefónicos faranse entre as 9 horas e as 15 horas, e o/a funcionario/a que os realice fará constar mediante dilixencia a realización de tales chamamentos, e se tiveron ou non resposta. Para os demáis supostos o chamamento efectuarase por medio de telegrama ou calquera outro medio que permita ter constancia da súa recepción polo/a interesado/a. Os que sendo chamados para facer efectiva a contratación, non se presentasen no prazo de 2 días hábiles ou renunciasen ó mesmo, perderán os seus dereitos, sendo excluídos das listas, agás casos de forza maior debidamente acreditados e apreciados libremente. De producirse este suposto chamarase ó seguinte da lista.1. Os integrantes da bolsa de traballo non perderán a orde de prelación que en cada momento lles corresponda, de tal maneira que se o contrato para o que son chamados finaliza, retornarán ao posto que novamente lles corresponda na lista ou bolsa de traballo.2. Os integrantes da lista ou bolsa de traballo que, sendo convocados para facer efectiva a formalización do contrato, non se presentasen ou renunciasen a esta sen xustificación suficiente, perderán os seus dereitos quedando excluídos da lista ou bolsa de traballo por un ano, debendo solicitar de novo a súa inscrición unha vez transcorrido ou dito prazo. A mesma consecuencia terá a renuncia á continuidade no desempeño dun posto de traballo. Poderán realizarse contratacións temporais para o desempeño de postos de traballo que se atopen vacantes ou para a substitución do titular. Neste último caso será causa abonda a situación de ILT ou vacacións do seu titular. Así como por aumento ou acumulación notorio das tarefas ou traballo da área de conserxes que xustifiquen o incremento da contratación de persoal con funcións de conserxe de edificios municipais. Previamente á contratación deberá solicitarse informe de existencia de crédito á Intervención Municipal. O/A aspirante que se chame para traballar segundo a bolsa de traballo creada, presentará no rexistro do concello, no prazo de 2 días habiles contados a partir do día seguinte ó do chamamento que lle faga o concello para optar ó posto de traballo a seguinte documentación: a) Fotocopia (que deberá presentar co orixinal para compulsar) do seu documento nacional de identidade en vigor ou documento que proceda segundo a base segunda. b) Declaración xurada de non ter sido despedido mediante expediente disciplinario de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado de procedencia, nos mesmos termos, o acceso ao emprego público. c) Declaración xurada de non atoparse incurso/a en ningunha das causas de incapacidade ou incompatibilidade que determine a lexislación vixente. d) Declaración xurada de non ter enfermidade ou eiva física ou psíquica que impida o desempeño das funcións ou tarefas correspondentes. e) Certificado de Delitos de Natureza Sexual para traballar con menores, expedido polo Rexistro Central de Delicuentes Sexuais. f) Fotocopia da cartilla da Seguridade Social. g) Indicación do número de conta bancaria. Unha vez cumprimentados ditos requisitos, a Sra. Alcaldesa ditará resolución procedendo á súa contratación. Mentres non se formalicen os respectivos contratos e non se incorporen ao posto de traballo, as/os aspirantes non terán dereito a percepción económica de ningunha clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedarán sometidas a un período de proba, co alcance previsto no artigo 14 do Texto Refundido da Lei do Estatuto dos Traballadores, e estarán suxeitas á lexislación laboral pertinente. A bolsa de traballo formada como consecuencia do proceso selectivo que regulan estas bases extinguirase unha vez transcorridos TRES (3) anos a contar dende a data da Resolución da Alcaldía que aprobe a mesma. A publicidade de todos os actos relativos a este procedemento realizarase mediante edictos que se exporán no taboleiro de edictos e anuncios do Concello de Mugardos e na páxina web municipal, salvo aqueles actos que expresamente se establece nestas bases a súa publicación no BOP. En todo o non previsto nestas bases, serán de aplicación ás probas selectivas as seguintes disposicións: Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores; Lei 7/85, de 2 de abril, Reguladora de Bases de Réxime Local; Real Decreto Lexislativo 781/1986, de 18 de abril; Texto Refundido da Lei do Estatuto Básico do Empregado Público, aprobado por RDL 5/2015, de 30 de outubro; Lei 2/2015, do 29 de abril, de Emprego Público de Galicia; Lei 5/1997, de 22 de xuño, da Administración Local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; a Lei 39/2015, do 1 de outubro, do procedemento administrativo común, e tódalas demais normas de xeral aplicación para estes supostos. O Tribunal queda autorizado para resolve-las dúbidas que se presenten e para toma-los acordos necesarios para o bo orde do proceso selectivo. En todo o non previsto nestas Bases, rexerá como supletorio, o Regulamento Xeral do ingreso de persoal ó servicio da Administración do Estado de 1.995; Real Decreto 896/91, do 7 de xuño e demáis normas aplicables. A presente convocatoria e as súas bases poderán recorrerse mediante a interposición do oportuno recurso. Os actos administrativos derivados da convocatoria e da actuación dos tribunais poderán ser impugnados polos interesados nos casos e na forma establecidos na Lei 39/2015 do PACAP. Tema 1.- A Constitución española de 1978: estructura e contido. Principios xerais. Tema 2.- Dereitos e deberes fundamentais dos españois. Tema 3.- Principios de actuación da Administración Pública. Eficacia, xerarquía, descentralización, desconcentración e coordinación. Tema 4.- O municipio. O término municipal. A población. O empadroamento. Tema 5.- Organización municipal. Competencias. Tema 6.- O persoal das administración locais. Funcionarios públicos locais e persoal laboral. Dereitos e deberes. Incompatibilidades. Réxime disciplinario. Tema 7.- As competencias dos concellos en materia educativa. Tema 8.- Réxime xurídico, dereitos e obrigas do conserxe de edificios escolares. Tema 9.- O municipio de Mugardos. Límites. Población. Situación das parroquias e principais núcleos de poboación. Tema 10.- Disposicións de seguridade e saúde nos lugares de traballo. A prevención de riscos laborais. Tema 11.- Normativa galega en materia de igualdade: principais medidas contempladas polo Decreto 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade.” Mugardos, 21 de maio de 2019. A ALCALDESA ASDO) MARÍA DEL PILAR DÍAZ OTERO